b'\n_START_ARTICLE_\nNa svoji zemlji\n_START_SECTION_\nVsebina\n_START_PARAGRAPH_\nZgodba se dogaja na Primorskem, v zadnjih dveh letih osvobodilnega boja. Prebivalci tipi\xc4\x8dne primorske vasi so naprej trpeli italijansko okupacijo in kasneje \xc5\xa1e nem\xc5\xa1ko. Zanje je odpor prilo\xc5\xbenost, da se osvobodijo tuje nadvlade. Film je hkrati vojni film o partizanskem boju in tudi film, ki poka\xc5\xbee vas in njene prebivalce. V filmu nastopajo natur\xc5\xa1\xc4\x8diki in slovenski gledali\xc5\xa1ki igralci, za katere je bil to prvi nastop v filmu.\n_START_SECTION_\nSpomin\n_START_PARAGRAPH_\nJe edini slovenski film, ki so mu postavili spomenik. Za Dru\xc5\xa1tvo slovenskih filmskih delavcev je spomenik izdelal kipar Peter Jovanovi\xc4\x8d. Na kamnitem podstavku so izpisane besede: V teh krajih je bil posnet film Na svoji zemlji. Slovesnega odkritja na Grahovem ob Ba\xc4\x8di so se 1975 udele\xc5\xbeili vsi \xc5\xbeive\xc4\x8di \xc4\x8dlani filmske ekipe in mnogi doma\xc4\x8dini._NEWLINE_6. oktobra 2012 sta \xc5\xa0tefka Drolc in Aleksander Vali\xc4\x8d v Grahovem ob Ba\xc4\x8di odprla Tematsko pot Na svoji zemlji, ki predstavlja sedem lokacij, kjer so bili posneti najpomembnej\xc5\xa1i prizori._NEWLINE_Dru\xc5\xa1tvo slovenskih filmskih ustvarjalcev je leta 2012 podelilo moralno nagrado za humanitarne zasluge Na svoji zemlji. Prejemnika sta bila Tomo Kri\xc5\xbenar in Maja Weiss za anga\xc5\xbeirani dokumentarec O\xc4\x8di in u\xc5\xa1esa boga \xe2\x80\x93 videonadzor Sudana.'